|  |  |
| --- | --- |
| **RKP broj** | 51298 |
| **Naziv obveznika** | LUČKA UPRAVA PLOČE |
| **Razina** | 11 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - XII 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 13.524.574,28 | 13.507.393,33 | 99,9 |
| 3 | RASHODI POSLOVANJA (šifre 31+32+34+35+36+37+38) | 3 | 6.543.915,29 | 7.774.444,77 | 118,8 |
|  | **VIŠAK PRIHODA POSLOVANJA (šifre 6-Z005)** | **X001** | **6.980.658,99** | **5.732.948,56** | **82,1** |
| 7 | Prihodi od prodaje nefinancijske imovine (šifre 71+72+73+74) | 7 | 1.200,00 | 0,00 | 0 |
| 4 | Rashodi za nabavu nefinancijske imovine (šifre 41+42+43+44+45) | 4 | 1.382.928,02 | 1.566.639,61 | 113,3 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **1.381.728,02** | **1.566.639,61** | **113,4** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 0,00 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 4.275.868,06 | 4.275.868,06 | 100 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **4.275.868,06** | **4.275.868,06** | **100** |
|  | **MANJAK PRIHODA I PRIMITAKA (šifre Y345-X678)** | **Y005** | **0,00** | **109.559,11** | **-** |

U izvještajnom razdoblju ostvaren je višak prihoda poslovanja u iznosu 5.732.948,56 eura, manjak prihoda od nefinancijske imovine u iznosu 1.566.639,61 eura i manjak primitaka od financijske imovine i zaduživanja u iznosu 4.275.868,06 eura. Manjak prihoda i primitaka iznosi 109.559,11 eura. S prenesenim viškovima prihoda poslovanja u iznosu 9.014.394,30 eura, na raspolaganju za sljedeće razdoblje je 8.677.977,76 eura. Viškovi će biti utrošeni na izgradnju i održavanje lučke nadgradnje i podgradnje i održavanje dubine te troškove redovnog poslovanja lučke uprave, uključujući podmirenje rashoda za kamate na Zajam Svjetske banke, kao i financiranje provedbe aktivnosti u EU projektima.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 63 | Pomoći iz inozemstva i od subjekata unutar općeg proračuna (šifre 631+632+633+634+635+636+637+638+639) | 63 | 70.523,17 | 92.438,72 | 131,1 |

Ostvareni prihodu u iznosu  6.449,48 eura odnose se na prihode od institucija i tijela EU za pokriće pripremnih troškova EU projekata i više odobrena sredstva, a koji se provode u sklopu Programa prekogranične suradnje Italija-Hrvatska, Adrion i Središnja Europa. Preostali iznos prihoda od 85.989,24 eura odnosi se na prihode za EU projekte koji se sufinanciraju iz CEF-a, a temeljem predanog međuizvješća o provedbi projekta.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 64 | Prihodi od imovine (šifre 641+642+643) | 64 | 2.471.399,17 | 1.514.994,20 | 61,3 |

S osnove naknada za koncesije ostvareno je 1.513.295,01 eura, što je manje za 9,3 posto u odnosu na 2024. godinu. Ova naknada je vezana za  prihode ostvarene iz koncesioniranih djelatnosti na području kojim upravlja Lučka uprava Ploče, a manji su zbog manjeg prometa roba u luci Ploče.

Lučka uprava Ploče obračunava zatezne kamate za nepodmirena i zakašnjelo podmirena dugovanja. U okviru prihoda od financijske imovine, prihodi od zateznih kamata ostvareni su u iznosu 1.699,19 eura. U 2024. godini ovaj prihod je bio značajno veći zbog naplaćenih zateznih kamata po okončanom sudskom sporu između  tužitelja Lučke uprave Ploče i tuženika Adriatic osiguranje d.d. (Presuda Vrhovnog suda, br. revizije 1476/2019-3).

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 65 | Prihodi od upravnih i administrativnih pristojbi, pristojbi po posebnim propisima i naknada (šifre 651+652+653+654) | 65 | 3.916.244,87 | 3.389.495,43 | 86,5 |

S osnove Ostalih pristojbi i naknada  u 2025. godini ostvareno je 3.389.495,43 eura, što je manje za 13,5 posto u odnosu na prethodnu godinu zbog manjeg prometa roba u luci Ploče. Uslijed katastrofalnih poplava u susjednoj Bosni i Hercegovini od početka listopada 2024. godine željeznički promet prema luci Ploče je bio u potpunosti prekinut, što je uzrokovalo ogromne ekonomske i financijske troškove. Jedan dio tereta koji se nalazio u luci otpremao se brodovima preko drugih luka, dok se drugi dio tereta otpremao cestovnim vozilima. Bez željezničke veze promet luke Ploče bio je ozbiljno limitiran. Promet je normaliziran krajem siječnja 2025. godine, ali dio tereta koji se ranije prevozio preko luke Ploče nije vraćen. Ovi prihodi ostvareni su naplatom lučkih pristojbi i naknada i predstavljaju vrijednosno najznačajnije prihode Lučke uprave Ploče.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 66 | Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (šifre 661+663) | 66 | 312.767,40 | 173.741,64 | 55,5 |

U 2025. godini ostvareno je 169.966,48 eura prihoda od prefakturiranja režijskih troškova koncesionarima te 3.775,16 eura od prihoda od isporuke električne energije u mrežu proizvedene od sunčane elektrane ugrađene na krovu upravne zgrade Lučke uprave Ploče. Prihodi su manji jer ovise o potrošnji.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 67 | Prihodi iz nadležnog proračuna i od HZZO-a na temelju ugovornih obveza (šifre 671+673) | 67 | 5.804.687,32 | 6.135.546,72 | 105,7 |

Prihodi iz proračuna za financiranje rashoda poslovanja odnose se na prihode za podmirenje rashoda za kamatu na Zajam Svjetske banke br. 8077-HR u iznosu 1.273.791,87 eura, dok su prethodne godine iznosili 1,5 milijuna eura zbog više varijabilne kamatne stope. Ostali iznos odnos se na sufinanciranje rashoda iz EU projekata. Projekti se najprije financiraju namjenskim i sredstvima iz državnog proračuna, a kasnije pristiže refundacija sredstava od nadležnog tijela.  Prihodi iz proračuna za financiranje rashoda za nabavu nefinancijske imovine u cijelosti se odnose na sufinanciranje rashoda EU projekata.

Prihodi iz nadležnog proračuna za financiranje izdataka za financijsku imovinu i otplatu zajmova ostvareni su u iznosu 4.275.868,06 eura, a odnose se na otplatu glavnice Zajma Svjetske banke br. 8077-HR čija su sredstva iskorištena za provedbu projekta Integracije trgovine i transporta (2006.-2016.).

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 68 | Kazne, upravne mjere i ostali prihodi (šifre 681+683) | 68 | 948.952,35 | 2.201.176,62 | 232,0 |

Ostali prihodi bilježe značajno povećanje u odnosu na isto razdoblje prethodne godine te iznose 2.201.176,06 eura. Riječ je o prihodima od izvansudske nagodbe između Lučke uprave Ploče i STI POPLAR SHIPPING COMPANY LIMITED u iznosu 2.200.000 eura. Lučka uprava je vodila postupak protiv spomenutog društva zbog štete nastale udarom broda u obalu i ukrcajnu platformu terminala tekućih tereta u Luci Ploče u 2018. godini. Preostali iznos odnosi se na povrat isplaćenih troškova sudskog postupka i višak novca u blagajni.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 31 | Rashodi za zaposlene (šifre 311+312+313) | 31 | 1.306.589,47 | 1.488.810,48 | 113,9 |

Rashodi za zaposlene veći su za 13,9 posto u odnosu na prethodno razdoblje zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama i povećanja osnovice za obračun plaće, a iznose 1.488.810,48 eura. Rashodi za zaposlene obuhvaćaju rashode za plaće (neto plaće, porez, prirez i doprinosi iz i na plaće) te ostale rashode za zaposlene (nagrade, regres za godišnji odmor, darovi, otpremnine, naknade za bolest, invalidnost i smrtni slučaj i ostale naknade).

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 32 | Materijalni rashodi (šifre 321+322+323+324+325+329) | 32 | 3.003.444,94 | 5.050.050,28 | 168,1 |

Materijalni rashodi ostvareni su u iznosu 5.050.050,28 eura i bilježe povećanje od 68,1 posto zbog većih izdvajanja u investicijsko održavanje lučkih cesta i površina te održavanje prilaznog plovnog puta prema Kontejnerskom terminalu. Rashodi za promidžbu i reprezentaciju su veći zbog provedbe EU projekata, dok su rashodi za intelektualne usluge veći zbog troškova zastupanja u sudskim sporovima. Od ostalih kategorija veće povećanje bilježe troškovi usluga zaštite imovine i osoba i zaštite od požara na lučkom području.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 34 | Financijski rashodi (šifre 341+342+343) | 34 | 1.971.880,88 | 1.235.584,01 | 62,7 |

Ostvareno je 1.235.584,01 eura financijskih rashoda (-37,3 u odnosu na 2024.). Ovi rashodi odnose se najvećim dijelom na rashode za kamate na zajam Svjetske banke 8077-HR koji iznose 1.2226.349,89 eura. Na ovoj poziciji evidentirana je i obračunata nedospjela kamata na zajam na dan 31.12.2025. u iznosu 137.427,85 eura, a koja se odnosi na tekuće razdoblje. Preostali iznos odnosi se na usluge banaka i zatezne kamate.

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 35 | Subvencije (šifre 351+352+353) | 35 | 250.000,00 | 0,00 | 0 |

U tekućem razdoblju nisu ostvareni rashodi za subvencije, dok je u 2024. godini rashod ostvaren u iznosu 250.000,00 eura. Riječ je o prijenosu sredstava predfinanciranja iz EU-a projektnom partneru za tekuće rashode za provedbu aktivnosti na projektu 22-HR-DIG-SmartPortPloce koji  se sufinancira iz CEF programa u visini 75%, a odnosi se na implementaciju privatne 5G mreže u luci Ploče. EU je uplatila predfinanciranje Lučkoj upravi Ploče koja je projektni koordinator i zadužena je za isplate prema projektnom partneru.

Bilješka 12.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 38 | Rashodi za donacije, kazne, naknade šteta i kapitalne pomoći (šifre 381+382+383+386) | 38 | 12.000,00 | 0,00 | 0 |

U 2025. godini je bilo ostalih rashoda, dok je u prethodnom razdoblju ostvareno 12.000,00 eura zbog isplata tekućih donacija u novcu neprofitnim organizacijama i sportskim društvima temeljem javnog poziva za podnošenje zahtjeva za dodjelu donacija.

Bilješka 13.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 72 | Prihodi od prodaje proizvedene dugotrajne imovine (šifre 721+722+723+724+725+726) | 72 | 1.200,00 | 0,00 | 0 |

U 2025. godini nisu ostvareni prihodi od prodaje proizvedene dugotrajne imovine, dok je u prethodnom razdoblju ostvareno je 1.200,00 eura prihoda od prodaje rabljenog službenog automobila starosti 11 godina koji nije u voznom stanju.

Bilješka 14.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 41 | Rashodi za nabavu neproizvedene dugotrajne imovine (šifre 411+412) | 41 | 0,00 | 24.500,00 | - |

U 2025. godini nabavljene su licence za potrebe osiguranja virtualne okoline i povećanja kibernetičke sigurnosti u sklopu EU projekta CRESPORT vrijednosti 24.500,00 eura.

Bilješka 15.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 42 | Rashodi za nabavu proizvedene dugotrajne imovine (šifre 421+422+423+424+425+426) | 42 | 525.944,38 | 1.033.551,74 | 196,5 |

Rashodi za nabavu proizvedene dugotrajne imovine bilježe povećanje od 96,5 posto zbog različite strukture i dinamike investicijskih ulaganja te iznose  1.033.551,74 eura. Planirani iznosi za ova ulaganja ovise o procjeni ostvarenja prihoda, potporama iz proračuna RH, te sredstvima potrebnim za podmirenje rashoda za redovno poslovanje, provedbu EU projekata i otplatu zajma Svjetske banke br. 8077-HR. Od ulaganja u građevinske objekte u 2025. godini završena je izrada projektne dokumentacije i ishođena građevinska dozvola za novi tankerski vez za tekuće terete i ukapljeni naftni plin, za što je utrošeno 53.831,38 eura.

Od ulaganja u opremu 199.262,50 eura utrošeno je na uspostavu sekundarne DR lokacije s ciljem osiguranja dostupnosti i otpornosti ICT sustava koja se sufinancira u sklopu CEF projekta 'CYSCROMS' u visini 50 posto. Zatim 470.657,29 eura na uspostavu privatne 5G mreže u luci Ploče koja se sufinancira iz CEF projekta ' 22-HR-DIG-SmartPortPloče' u visini 75 posto. Za nabavu i ugradnju mjerne postaje za mjerenje kvalitete zraka koja se sufinancira iz programa Konkurentnost i kohezija 2021.-2027. u visini gotovo 85 posto utrošeno je 193.637,50. Na ostalu nematerijalnu proizvedenu imovinu utrošeno je 71.375,00 eura, a odnosi se na izradu procjene sigurnosne zaštite luke Ploče i izradu dokumentacije za usklađivanje poslovnih procesa sa zahtjevima NIS2 direktive.

Ostala ulaganja odnose se na nabavu opreme za grijanje i hlađenje, prometne signalizacije, te nabavu nužne uredske i komunikacijske opreme.

Bilješka 16.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 45 | Rashodi za dodatna ulaganja na nefinancijskoj imovini (šifre 451 do 454) | 45 | 856.983,64 | 508.587,87 | 59,3 |

Ukupni rashodi za dodatna ulaganja na nefinancijskoj imovini u 2025. godini su manji za 40,7 posto zbog različite strukture i dinamike ulaganja i iznose 508.587,87 eura. Vrijednosno najznačajnija ulaganja odnose se na  povećanje napona trafostanice br. 2 čime se omogućuje prelazak luke na viši naponski nivo te izgradnju bitvi na Kontejnerskom terminalu. Ostala ulaganja odnose se na proširenje  sustava distribucijsko-telekomunikacijske mreže i nadogradnje informacijskih programa.

Bilješka 17.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 5413 | Otplata glavnice primljenih zajmova od međunarodnih organizacija | 5413 | 4.275.868,06 | 4.275.868,06 | 100 |

Izdaci za financijsku imovinu i otplate zajmova iznose 4.275.868,06 eura, a odnose se na izdatke za otplatu glavnice dugoročnog zajma Svjetske banke br. 8077-HR. Sredstva iz ovog zajma utrošena su za provedbu Projekta Integracije trgovine i transporta. Glavnica se otplaćuje u 6-mjesečnim ratama. Ovaj izdatak podmiren je iz sredstava osiguranih u Državnom proračunu RH iz izvora financiranja 11 Opći prihodi i primici. Otplata zajma započela je u studenom 2023. godine, a zadnja rata na naplatu dospijeva 15. svibnja 2034. godine.

**Bilanca**

Bilješka 18.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 0 | Nefinancijska imovina (šifre 01+02+03+04+05+06) | B002 | 156.172.237,64 | 152.930.291,05 | 97,9 |

Neproizvedena dugotrajna imovina odnosi se na vrijednost zemljišta, ulaganja u zemljište te osnivačke izdatke. Proizvedena dugotrajna imovina odnosi se na vrijednost ulaganja u građevinske objekte, lučke kanale i akvatorije, opremu, te nematerijalnu proizvedenu imovinu (ulaganja u računalne programe i ostalu nematerijalnu imovinu). Nefinancijska imovina u pripremi odnosi se na vrijednost građevinskih objekata, postrojenja i opreme, te ostale nefinancijske imovine u pripremi – izgradnji.

Najveći dio dugotrajne materijalne imovine (lučki terminali i ostale građevine) je temeljem koncesijskih ugovora dano na korištenje i upravljanje koncesionarima.

Od osnivanja Lučke uprave Ploče nije riješeno pitanje pomorskog dobra na nekretnini koju koristi bez koncesijskog ugovora društvo Naftni terminali federacije d.o.o. Sukladno hrvatskim propisima Državno odvjetništvo Republike Hrvatske ima obvezu rješavanja upisa pomorskog dobra u zemljišnim knjigama. Lučka uprava Ploče kontinuirano pokušava riješiti pravni status poslovanja društva Naftni terminali federacije d.o.o. budući da isto koristi Terminal za tekuće terete Lučke uprave Ploče bez koncesijskog ugovora i bez plaćanja koncesijske naknade, ali plaća lučke pristojbe za prekrcaj tereta. Tijekom 2023. godine, Lučka uprava Ploče obavijestila je nadležno Općinsko državno odvjetništvo u Metkoviću sa prijedlogom/zahtjevom za podnošenjem prijedloga za uknjižbu predmetne nekretnine kao pomorskog dobra, a sve u skladu s Zakonom o pomorskom dobru i morskim lukama („Narodne novine“ broj: 83/23). Nastavno na predmetnu obavijest, ODO Metković je predalo prijedlog za uknjižbu, a koji je Zemljišnoknjižni odjel Općinskog suda u Metkoviću usvojio te predmetnu nekretninu upisao kao Pomorsko dobro pod upravljanjem Lučke uprave Ploče. Na  predmetni upis zainteresirana stranka (NTF d.o.o.) uložila je prigovor, te je upis vraćen u prijašnje stanje tako da sada u zemljišnim knjigama egzistira upis „DRUŠTVENO VLASNIŠTVO SA PRAVOM KORIŠTENJA“ u korist NTF d.o.o.

Nefinancijska imovina u bilanci na dan 31.12.2025. iznosi 152.930.291,05 eura. Za nefinancijsku imovinu je 31.12.2025. godine obračunat i evidentiran ispravak vrijednosti te je proveden godišnji popis dugotrajne i nefinancijske imovine i sitnog inventara sa stanjem na dan 31.12.2025. godine.

Bilješka 19.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 01 | Neproizvedena dugotrajna imovina (šifre 011+012-019) | 01 | 22.268.081,78 | 22.091.430,12 | 99,2 |

Stanje neproizvedene dugotrajne imovine na dan 31.12.2025. iznosi 22.091.430,12 eura. Odnosi se na vrijednost zemljišta, ulaganja u zemljišta, prava služnosti-priključne snage za lučke terminale i ostalu nematerijalnu imovinu (izdaci za razvojne projekte i studije i pomorske karte).

Bilješka 20.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 02 | Proizvedena dugotrajna imovina (šifre '021 i 02921' + '022 i 02922' + '023 i 02923' + '024 i 02924' + '025 i 02925' + '026 i 02926') | 02 | 132.758.686,74 | 128.911.859,48 | 97,1 |

Stanje proizvedene dugotrajne imovine na dan 31.12.2025. iznosi 128.911.859,48 eura. Odnosi se na ulaganja u građevinske objekte (skladišta, upravni objekti, prometna infrastruktura, lučke obale i terminali, lučki kanali i akvatorij, vodovod i odvodnja, energetski objekti, telekomunikacija i vatrodojava, lučka rasvjeta i ostali građevinski objekti), opremu (uredski namještaj, računalna oprema, komunikacijska oprema, objekti pomorske signalizacije, prometna signalizacija, oprema vatrodojave i videonadzora, oprema sustava za upravljanje i nadzor, oprema za grijanje i hlađenje, lučke dizalice i odbojnici i ostali uređaji i oprema), osobne automobile i nematerijalnu proizvedenu imovinu (računalni programi i ostala nematerijalna imovina).

Najznačajnija ulaganja u nefinancijsku imovinu tijekom 2025. godine opisana su u bilješkama uz obrazac PR-RAS pod skupinama razreda rashoda za nabavu nefinancijske imovine. Tijekom 2025. godine svjetleća plutača iz kanala Vlaška je zbrinuta na otpad te je iz poslovnih knjiga isknjižena vrijednost ove imovine u iznosu  eura.

Bilješka 21.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 04 | Sitni inventar i autogume (šifre 041+042-049) | 04 | 0,00 | 0,00 | - |

Na poziciji sitnog inventara stanje na 31.12.2025. iznosi 14.137,67 eura te je u cijelosti otpisan stavljanjem u uporabu, a čine ga predmeti proizvedene kratkotrajne nefinancijske imovine (autogume, zastave, uredska i ostala oprema i sl.).

Bilješka 22.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 05 | Dugotrajna nefinancijska imovina u pripremi (šifre 051 do 056) | 05 | 1.145.469,12 | 1.927.001,45 | 168,2 |

Na poziciji nefinancijske imovine u pripremi stanje na dan 31.12.2025. iznosi 1.927.001,45 eura. Odnosi se na vrijednost građevinskih objekata, postrojenja i opreme te ostale nefinancijske imovine u pripremi.

Vrijednosno najznačajnije ulaganje odnosi se na izgradnju novog tankerskog veza u iznosu 775.210,92 eura, a odnosi se na izradu projektne dokumentacije i dozvola. Izrađen je glavni projekt i ishođena građevinska dozvola sredinom 2025. godine. Stanje TS 10/0,4 kV (2, 4, 5, 7 i 9)  iznosi 345.563,10 eura, od čega je u tijeku 2025. izvršena većina ulaganja u zamjenu trafostanice br. 2 koja se planira završiti u 2026. godini. Također je u tijeku i ulaganje u uspostavu privatne 5G mreže u luci Ploče vrijednosti 470.038,33 eura koja se sufinancira u sklopu CEF programa. Ostala ulaganja u pripremi ovise o dinamici izrade projektne dokumentacije i planu investicija, a odnose se na projekt proširenja kontejnerskog terminala u iznosu 30.125,00 eura, projekt za potrebe izmjena i dopuna lokacijske dozvole terminala rasutih tereta u iznosu 22.500,00 eura, rekonstrukciju carinske ograde u iznosu 4.375,00 eura, proširenje DTK mreže u iznosu 11.945,63 eura, rekonstrukciju ceste C6 u iznosu 8.480,99 eura, izgradnju spojnog kolosijeka između KT-TRT u iznosu 9.625,00 eura, RO-RO terminal – putnička obala u iznosu 16.485,17 eura, nadvožnjak u luci Ploče u iznosu 9.954,21 eura, , projekt napajanja brodova električnom energijom s kopna vrijednosti 16.250,00 eura, projekt javne rasvjete luke Metković u iznosu 497,71 eura, dizalicu za prilagodbu grijanja i klimatizacije fotonaponske elektrane u iznosu 8.244,12 eura, idejno rješenje za povećanje otpornosti IT sustava u iznosu 16.261,86 eura, opremu za održavanje i zaštitu (bokobrani) u iznosu 22.168,03 eura, studiju izvodljivosti novog veza za tekuće terete u iznosu 81.458,62 eura, studiju predizvodljivosti projekta napajanja brodova s kopna u iznosu 12.442,76 eura, nadogradnju informacijskih programa u iznosu 24.500,00 eura i procjenu sigurnosne zaštite luke Ploče u iznosu 40.875,00 eura.

Od značajnijih ulaganja  tijekom 2025. godine, završena je prilagodba energetskog raspleta na novi naponski nivo (20 kV)-međutransformator vrijednosti 111.964,42 eura, uspostava sekundarne DR lokacije u visini 201.367,34 eura i izgradnja dodatnih bitvi na kontejnerskom terminalu u iznosu 96.765,63 eura.

Bilješka 23.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 11 | Novac u banci i blagajni (šifre 111+112 do 114) | 11 | 1.543.890,91 | 1.721.181,31 | 111,5 |

Stanje novca u banci i blagajni na dan 31.12.2025. godine iznosi 1.721.181,31 eura, dok je na dan 1.1.2025. iznosilo 1.543.890,91 eura.

Stanje računa u poslovnoj banci koji se koristi za kartičnu naplatu prihoda na blagajni iznosi 32.328,41 eura. Ova sredstva se redovno (mjesečno) uplaćuju na jedinstveni račun državnog proračuna. Novac u blagajni na dan 31.12.2025. iznosi 1.078,50 eura, a sastoji se od pologa u visini 663,60 eura koji je nužan za nesmetan rad na početku smjene i dnevnog prometa naplaćenog 31.12.2025. Blagajna se koristi za gotovinsku naplatu prihoda od dozvola za ulazak u luku i parking. Ova sredstva se redovno (dnevno) uplaćuju na račun državnog proračuna.

Stanje izdvojenih novčanih sredstva na dan 31.12.2025. iznosi 1.687.774,40 eura. Na specijalnom računu se drže sredstva od naplate bankarskih garancija za dobro izvršenje ugovora o koncesiji za izgradnju postrojenja za proizvodnju biodizela, a za koju su u tijeku sudski sporovi. Budući da ova sredstva nisu raspoloživa, zadržana su na specijalnom računu do okončanja sudskih sporova. Ovo stanje je povećano u 2025. jer su ovrhom naplaćeni parnični troškovi u iznosu 172.037,11 eura.

Bilješka 24.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 12 | Potraživanja za jamčevne pologe, od zaposlenih te za više plaćene poreze i ostalo (šifre 122 do 124 - 125 + 129) | 12 | 291.875,06 | 582.433,08 | 199,5 |

Potraživanja od HZZO-a za bolovanje preko 42 dana iznose 2.157,85 eura.

Potraživanja za predujmove iznose 580.072,25 eura, a odnose se najvećim dijelom na plaćanje naknade za priključenje HEP-Operateru distribucijskog sustava d.o.o. po ugovoru o priključenju novog tankerskog veza u ukupnom iznosu 577.344,22 eura.  
Ostala nespomenuta potraživanja u iznosu 202,95 eura odnose se na potraživanja od člana Upravnog vijeća za više plaćenu naknadu, potraživanja za troškove javnog bilježnika u postupku ovrhe, te preplate prema dobavljačima.

Bilješka 25.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 15 | Financijski instrumenti - dionice i udjeli u glavnici (šifre 15X1+15X2-159) | 15 | 11.812,33 | 11.812,33 | 100 |

Stanje dionica i udjela u glavnici na dan 31.12.2025. iznosi 11.812,33 eura. Dionice i udjeli u glavnici iskazuju se prema trošku stjecanja  i odnose se na ulaganja u Lučku sigurnost d.o.o. Ploče u iznosu 6.768,86 eura, Vizir d.o.o. Ploče u iznosu 3.384,43 eura i Zajednicu lučkih uprava 1.659,04 eura.

Trgovačka društva Lučka sigurnost d.o.o. i Vizir d.o.o. svoje prihode ostvaruju od vlasnika – Lučke uprave Ploče i društva LUKA PLOČE d.d. Djelatnost osiguravanja sigurnosti i čuvanja luke Ploče te protupožarne zaštite je od općeg interesa osnivača. Osnivač (Lučka uprava) je osnovao društva u svom vlasništvu i preuzeo sve bivše djelatnike DP Luke Ploče koji su bili zaposleni u unutarnjoj čuvarskoj službi i unutarnjoj profesionalnoj vatrogasnoj postrojbi. 49% udjela je prodanu društvu LUKA PLOČE d.d. Ove tvrtke uspješno obavljaju svoju djelatnost u skladu s propisima. Stanje u odnosu na 2024. godinu je nepromijenjeno.

Bilješka 26.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 16 | Potraživanja za prihode poslovanja (šifre 161 do 163 + 164 do 168-169) | 16 | 10.082.005,75 | 10.094.120,55 | 100,1 |

Potraživanja za prihode poslovanja na dan 31.12.2025. iznose 10.094.120,55 eura. Na dan 31.1.2025. proveden je ispravak vrijednosti potraživanja u iznosu 231,13 eura, a ukupno stanje na kraju razdoblja iznosi 41.041,36 eura. Isknjižen je dio (80%) vrijednosti potraživanja temeljem predstečajne nagodbe u visini 187,48 eura.

Struktura potraživanja za prihode poslovanje je sljedeća:

* Potraživanja za pomoći iz inozemstva i od subjekata unutar općeg proračuna                                            425.478,57 eura
* Potraživanja za prihode od imovine                                                                                                               320.657,92 eura
* Potraživanja za upravne i administrativne pristojbe pristojbe po posebnim propisima i naknade                311.746,48 eura
* Potraživanja za prihode od prodaje proizvoda i robe te pruženih usluga                                                        10.166,23 eura
* Potraživanja za prihode iz proračuna                                                                                                           9.067.092,41 eura
* Ispravak vrijednosti potraživanja                                                                                                                      41.041,36 eura

Stanje dospjelih potraživanja iznosi 61.812,63 eura, od čega se iznos od 39.380,07 eura odnosi na potraživanja za koncesijsku naknadu za čiju je naplatu u tijeku sudski spor, a 762,00 eura na potraživanja kupaca u stečaju. Preostali iznos odnosi se na dugove manje vrijednosti od više kupaca, a koji redovno podmiruju svoje obveze sa određenim kašnjenjem, osim nekoliko spornih potraživanja od kupaca čiji je dug dospio preko više od jedne godine (1.842,80 eura sveukupno)

Bilješka 27.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 17 | Potraživanja od prodaje nefinancijske imovine (šifre 171 do 174 - 179) | 17 | 0,00 | 0,00 | - |

Potraživanja od prodaje nefinancijske imovine na dan 31.12.2025. iznose 0,00 eura. Napravljen je 100% ispravak vrijednosti potraživanja u iznosu 663,61 eura. U tijeku je postupak prisilne naplate.

Bilješka 28.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 19 | Rashodi budućih razdoblja i nedospjela naplata prihoda (aktivna vremenska razgraničenja) (šifre 191 do 193) | 19 | 5.621,66 | 3.464,98 | 61,6 |

Na ovoj poziciji evidentirana je članarina koja je zaračunata za razdoblje siječanj-veljača 2025. godini u iznosu 200,00 eura te unaprijed plaćena najamnina za operativni leasing službenog automobila u iznosu 3.264,98 eura.

Bilješka 29.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 23 | Obveze za rashode poslovanja (šifre 231 do 234 + 235 + 236 + 237 do 239) | 23 | 358.447,30 | 276.883,22 | 77,2 |

Obveze za rashode poslovanja na dan 31.12.2025. iznose 276.883,22 eura, što je manje nego u istom razdoblju prethodne godine kada su iznosile 1.970.732,88 eura. Slijedom promjena računskog plana u početnom stanju obveze za jamčevne pologe u iznosu 1.612.285,58 su prenesene na novootvoreni račun u okviru skupine 27. Obveze za rashode za zaposlene su povećane zbog nove uredbe o plaćama u javnim službama te iznose 122.046,70 eura (plaća za prosinac 2025.). Obveze za materijalne rashode iznose 133.698,65 eura. Obveze za financijske rashode iznose 22,35 eura. Ostale tekuće obveze iznose 17.115,52 eura, a odnose se na obračun PDV za prosinac 2025. u iznosu 15.506,18 eura i preplate kupaca u iznosu 1.609,34 eura.

Bilješka 30.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 24 | Obveze za nabavu nefinancijske imovine (šifre 241 do 245) | 24 | 7.882,88 | 40.875,00 | 518,5 |

Obveze za nabavu nefinancijske imovine na dan 31.12.2025. iznose 40.875,00 eura, a odnose se na obvezu prema dobavljaču za izradu procjene sigurnosne zaštite luke Ploče.  Stanje je manje nego prethodne godine zbog različite strukture i dinamike investicijskih ulaganja.

Bilješka 31.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 26 | Obveze za kredite i zajmove (šifre 26X1+26X2) | 26 | 40.573.758,97 | 36.297.890,91 | 89,5 |

Obveze za kredite i zajmove na dan 31.12.2024. iznose 36.297.890,91 eura, a u istom razdoblju prethodne godine iznosile su 40.573.758,97 eura. Na ovoj poziciji evidentirane su obveze za otplatu glavnice dugoročnog zajma Svjetske banke br. 8077-HR. Sredstva ovog zajma iskorištena su za razvoj lučke infrastrukture i informacijskih sustava u sklopu projekta Integracije trgovine i transporta. U 2025. godini iz općih prihoda i primitaka podmirene su dvije polugodišnje rate u iznosu 4.275.868,06 eura. Zadnja rata zajma dospijeva na plaćanje 15. svibnja 2034. godine. Ugovorena kamatna stopa je šestomjesečni EURIBOR+varijabilna kamatna marža. Otplatu  glavnice Zajma Lučka uprava otplaćuje polugodišnje (15.5. i 15.11.) uz potporu iz Proračuna RH.

Bilješka 32.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 27 | Obveze za predujmove, depozite, jamčevne pologe i tuđe prihode | 27 | 1.612.285,58 | 2.234.418,65 | 138,6 |

Na ovom novootvorenom računu izvršen je prijenos jamčevnih pologa sa skupine 23 u iznosu 1.612.285,58 eura. Stanje jamčevnih pologa na kraju godine iznosi 1.768.660,29 eura. Sastoji se od primljenih jamčevnih pologa kao jamstva za dobro izvršenje ugovora o koncesiji u iznosu 74.640,66 eura i naplaćenih sredstava u iznosu 1.694.019,63 eura iz garancija temeljem raskida ugovora o koncesiji za koja se vode sudski sporovi. Primljeni predujmovi za EU projekte iznose 464.238,07 eura, a odnose se na EU PROJEKTE CYSCROMS, 5G, REDUCED i CIRASIM.. Na računu obveza proračunskih korisnika za povrat u proračun evidentirane su obveze za isplaćena bolovanja na teret HZZO-a u iznosu 1.520,29 eura.

Bilješka 33.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 29 | Odgođeno plaćanje rashoda i prihodi budućih razdoblja (pasivna vremenska razgraničenja) (šifre 291+292) | 29 | 184.877,83 | 146.047,14 | 79,0 |

Na ovoj poziciji evidentirana je obračunata nedospjela kamata za zajam Svjetske banke br. 8077-HR na dan 31.12.2025. u iznosu 146.039,14 eura. Ova pozicija je je manja nego u prethodnom razdoblju zbog pada kamatne stope je uzrokovan smanjenjem 6-mjesečnog EURIBOR-a uz koji je vezana varijabilna kamatna stopa (šestomjesečni EURIBOR+varijabilna kamatna marža), kao i otplatom glavnice. Zadnja utvrđena kamatna stopa iznosi 2,86 posto, dok je u istom razdoblju prethodne godine iznosila 3,49 posto. Također je evidentiran unaprijed naplaćenih prihod od kupca u visini 8,00 eura.

Bilješka 34.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 9221 | Višak prihoda i primitaka (šifre 92211 do 92213) | 9221 | 14.923.607,17 | 14.056.021,24 | 94,2 |

U 2025. godini prenesen je višak prihoda i primitaka u iznosu 9.331.450,33 eura. Tijekom godine donesena je odluka o rasporedu rezultata za 2024. godinu kojom se manjak prihoda od nefinancijske imovine u iznosu 1.316.289,08 eura te manjak primitaka od financijske imovine u iznosu 4.275.868,06 eura prebio sa viškom prihoda poslovanja. Preneseni višak prihoda poslovanja je tijekom godine umanjen za 11.429,02 eura za račune dobavljača koji se odnose na rashode za 2025., uvećan za 0,06 eura za više iskazane račune dobavljača u 2024. godini, te umanjen za korekciju rezultata poslovanja za 2024. godinu uslijed prijenosa primljenih predujmova iz EU projekata na obveze za primljeni predujam u iznosu 532.484,20 eura.

Rezultat Lučke uprave Ploče za 2025. je manjak prihoda i primitaka u iznosu od 109.559,11 eura koji se sastoji od viška prihoda poslovanja u iznosu 5.732.948,56 eura, manjka prihoda od nefinancijske imovine u iznosu 1.566.639,61 eura i manjka primitaka od nefinancijske imovine u iznosu 4.275.868,06 eura. Napravljena je korekcija rezultata za kapitalne prijenose na računu 67121 utrošene na nabavu nefinancijske imovine u iznosu 464.464,19 eura nakon čega manjak prihoda od nefinancijske imovine iznosi 1.102.175,42 eura, a višak prihoda poslovanja 5.268.484,37 eura.

S obzirom da prenesen višak prihoda i primitaka iznosi 8.787.536,87 eura, ukupni višak prihoda i primitaka raspoloživ u sljedećem razdoblju je 8.677.977,76 eura, a sadržan je od viška prihoda poslovanja u iznosu 14.056.021,24 eura te manjka

Bilješka 35.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 96 | Obračunati prihodi poslovanja (šifre 961 do 963 + 964 do 968) | 96 | 428.449,76 | 1.024.998,15 | 239,2 |

Obračunati prihodi poslovanja na dan 31.12.2025. iznose 1.024.998,15 eura, prema sljedećoj strukturi:

* Potraživanja za pomoći iz inozemstva i od subjekata unutar općeg proračuna iznose 425.498,57 eura, a odnose se na potraživanja za rashode za EU projekte koji se refundiraju iz EU sredstava.
* Potraživanja za prihode od imovine iznose 280.348,11 eura, a odnose se na potraživanja koncesijske naknade i potraživanja za prihode od zateznih kamata.
* Potraživanja za upravne i administrativne pristojbe, pristojbe po posebnim propisima i naknade iznose 311.014,53 eura, a odnose se na lučke pristojbe i naknade za posebnu upotrebu pomorskog dobra, prekrcaj tereta, promet putnika i vozila, korištenje Slobodne zone, korištenje veza, korištenje lučke infrastrukture, maritimnu sigurnosnu pristojbu i ID kartice.
* Potraživanja za prihode od prodaje proizvoda i robe te pruženih usluga iznose 8.136,94 eura, a odnose se na potraživanja za prefakturiranje režijskih troškova lučkim koncesionarima i isporučenu el. energiju iz sunčane elektrane.

Bilješka 36.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 99 | Izvanbilančni zapisi (=0) | 99 | 0,00 | 0,00 | - |

Stanje izvanbilančnih zapisa obuhvaća tuđu imovinu dobivenu na korištenje u iznosu 716,06 eura (uređaji za ispis, računalna oprema), službeni automobil koji se koristi temeljem ugovora o operativnom leasingu u iznosu 32.650,00 eura, izdane vrijednosne papire za uredno izvršenje obveza u iznosu 99.634.653,92 eura u korist Republike Hrvatske, a u svrhu dobivanja državnog jamstva za zajam Svjetske banke br. 8077-HR, primljene instrumente osiguranja plaćanja u iznosu 1.998.479,39 eura za dobro izvršenje ugovora o koncesiji, dobro izvršenje ugovora o javnoj nabavi i otklanjanje nedostataka u jamstvenom roku, sudskih sporova u tijeku u iznosu 36.714.763,91 eura koji se vode na teret ili u korist Lučke uprave Ploče.

U 2025. godini okončan sudski spor kojim je Lučka uprava Ploče tužila STI POPLAR za štetu nastalu udarom tankerskog broda u vez terminala tekućih tereta. Sklopljena je izvansudska nagodba kojom je Lučka uprava Ploče naplatila 2.200.000,00 eura, te je isknjižen ovaj spor vrijednosti 2.138.873,24 eura. Također je temeljem uspješno okončanog sudskog postupka isknjižen spor kojim je član Upravnog vijeća tužio Lučku upravu Ploče za isplatu naknade u iznosu 6.715,77 eura.

Na novootvorenim računima evidentirane su potencijalne obveze po ugovorima o nabavi čiji je saldo na kraju godine 414.118,32 eura. Zatim obveze za isplatu projektnom partneru u EU projektu u iznosu 128.000,00 eura, potraživanja po ugovorima o dodijeljenim bespovratnim sredstvima iz EU u iznosu 1.698.623,83 eura i potraživanja EU sredstva temeljem podnesenog međuizvješća o napretku projekta u iznosu 72.724,19 eura.

**Promjene u vrijednosti i obujmu imovine i obveza**

Bilješka 37.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos povećanja** | **Iznos smanjenja** | **Indeks (%)** |
| 9151 | Promjene u vrijednosti i obujmu imovine (šifre 91511+91512) | 9151 | 0,00 | 4.808.423,50 | - |

U 2025. godini evidentirano je 4.808.396,20 eura smanjenja vrijednosti dugotrajne nefinancijske imovine uslijed ispravka vrijednosti imovine te 27,30 eura smanjenja obujma financijske imovine za prihode poslovanja uslijed otpisa potraživanja za koji nije proveden ispravak vrijednosti.

**Izvještaj o obvezama**

Bilješka 38.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 40.875,00 | - |

Na dan 31. prosinca 2025. godine dospjele obveze iznose 40.875,00 eura, a odnose se na račun dobavljača koji je zaprimljen nakon datuma dospijeća zbog tehničkih problema sa zaprimanjem eračuna, a plaćen je početkom siječnja 2026. godine.

Bilješka 39.

**EU izvještaj**

Izvorom 510 obuhvaćeni su projekti CYSCROMS i 22-HR-DIG-SmartPortPloce koji se financiraju iz CEF programa. Evidentirani su prihodi i rashodi, od kojih su najznačajnija ulaganja provedena u uspostavu sekundarne DR lokacije i privatne 5G mreže u luci Ploče. Za primljene neutrošene predujmove iz prethodnih razdoblja preko rezultata poslovanja evidentirane su obveze za primljeni predujam čije stanje na kraju razdoblja iznosi 457.960,01 eura. Stanje izvanbilančnih zapisa sadrži obveze po ugovoru o dodjeli bespovratnih sredstava za projekt 22-HR-DIG-SmartPortPloce za isplatu sredstava projektnom partneru u iznosu 128.00,00 eura te potraživanja iz ugovora u iznosu 495.001,37 eura, od čega se 224.067,15 eura odnosi na EU projekt 22-HR-DIG-SmartPortPloce, a 270.934,22 eura na EU projekt CYSCROMS. Tijekom godine je evidentirano 240.122,48 eura obračunatih prihoda koje je zatvoreno u cijelosti temeljem izvršenih troškova obračunskim plaćanjem.

Na izvoru 563 evidentirani su prihodi i rashodi za projekt uspostave mjernih postaja za mjerenje kvalitete zraka u luci Ploče koji se financiraju iz Europskog fonda za regionalni razvoj u sklopu programa Konkurentnost i kohezija 2021.-2027. Ostvareni su rashodi za promidžbu projekta u iznosu 4.781,25 eura koji su predfinancirani iz općih prihoda i primitaka te je priznat prihod u istom iznosu. Također je izvršena nabava i ugradnja opreme u iznosu 163.263,74 eura koja je predfinancirana iz općih prihoda i primitaka u visini 162.705,93 eura, dok će preostali prihod biti priznat u siječnju 2026. po plaćanju PDV-a za prosinac 2025. godine.

Na istom izvoru su evidentirani prihodi i rashodi za projekte koji se financiraju u sklopu programa Prekogranične suradnje Italija-Hrvatska, Središnja Europa i Adrion 2021.-2027.  Evidentirani su rashodi u iznosu 183.544,82 eura od čega se najznačajniji odnose na izrade dokumenata kibernetičke sigurnosti i penetracijsko testiranja sustava, nabavu mrežne opreme i nadogradnju informacijskih sustava. Ostvareni su prihodi iz EU u visini 6.449,48 eura te prihoda iz proračuna kojima su se predfinancirali rashodi projekata u ukupnom iznosu 188.281,89 eura.

Sukladno uputi za računovodstveno evidentiranje sredstava EU za programe podijeljenog upravljanja korisnik projekta ne evidentira potraživanja i obračunate prihode. Stanje obveza za predujmove iznosi 6.278,06 eura, a odnosi se na EU projekte REDUCED i CIRASIM. Stanje potraživanja iz ugovora o dodjeli bespovratnih sredstava za EU projekte koji se provode u sklopu programa podijeljenog upravljanja iznose 1.203.622,46 eura.

Sukladno Uputi Ministarstva financija o knjigovodstvenom evidentiranju na skupini 16/96 za izvore financiranja 551, 552 i 559 od 23.01.2026., izvor financiranja 559 Ostale refundacije iz pomoći EU nije predmet izvještavanja u dijelu koji propisuje specifične promjene u evidentiranju potraživanja za EU fondove.